CELEX: 62010TN0568
Language: lt
Date: 2010-12-16 00:00:00
Title: Byla T-568/10: 2010 m. gruodžio 16 d. pareikštas ieškinys byloje Vivendi prieš Komisiją

5.3.2011   
            
            
               LT
            
            
               Europos Sąjungos oficialusis leidinys
            
            
               C 72/19
            
         2010 m. gruodžio 16 d. pareikštas ieškinys byloje Vivendi prieš Komisiją
   
   (Byla T-568/10)
   2011/C 72/32
   Proceso kalba: prancūzų
   
      Šalys
   
   
      Ieškovė: Vivendi (Paryžius, Prancūzija), atstovaujama advokatų O. Fréget, J.-Y. Ollier ir M. Struys
   
      Atsakovė: Europos Komisija
   
      Ieškovės reikalavimai
   
   Ieškovė Bendrojo teismo prašo:
   
               —
            
            
               pripažinti, kad šitas ieškinys yra priimtinas;
            
         
               —
            
            
               panaikinti 2010 m. spalio 1 d. Komisijos sprendimą, kuriuo ši atmetė Vivendi skundą, pateiktą 2009 m. kovo 2 d. (registracijos numeris 2009/4267) dėl to, kad teisės aktais suteikdama pranašumą, pasireiškiantį tuo, jog ARCEP uždrausta naudotis savo įgaliojimais įpareigoti istorinį operatorių grąžinti pajungimo prie vietinės linijos prašiusiems operatoriams nuskaičiuotas sumas, viršijančias faktines paslaugos sąnaudas, nes šios paslaugos kaina turi būti pagrįsta sąnaudomis, Prancūzijos Respublika pažeidė 2002 m. gruodžio 16 d. Direktyvą 2002/77/EB dėl konkurencijos elektroninių ryšių tinklų ir paslaugų rinkose bei SESV 106 straipsnio 1 dalį;
            
         
               —
            
            
               priteisti iš Komisijos ieškovės nurodytas bylinėjimosi Bendrajame teisme išlaidas.
            
         
      Ieškinio pagrindai ir pagrindiniai argumentai
   
   Pagrįsdama savo ieškinį, ieškovė iš esmės nurodo keturis ieškinio pagrindus.
   
               1.
            
            
               Pirmasis ieškinio pagrindas susijęs su teisine klaida dėl sąvokos „specialiosios teisės“ Direktyvos 2002/77/EB (1) prasme.
            
         
               2.
            
            
               Antrasis ieškinio pagrindas susijęs su tuo, kad Komisija pažeidė savo pareigą prižiūrėti pagal SESV 106 straipsnio 3 dalį.
            
         
               3.
            
            
               Trečiasis ieškinio pagrindas susijęs su teisine klaida, padaryta Komisijai klaidingai manant, kad pareiga kainas pagrįsti sąnaudomis nereglamentuojama Europos Sąjungos direktyvoje, o priskiriama nacionalinės reguliavimo institucijos atsakomybei.
            
         
               4.
            
            
               Ketvirtasis ieškinio pagrindas susijęs su teisine klaida, padaryta Komisijai manant, kad privačių operatorių teisės nepažeistos, nes jie gali kreiptis į nacionalinius komercinius teismus, siekdami, kad jiems būtų kompensuotos France Télécom nuskaičiuotos didelės sumos, tačiau dėl tokios bylos sudėtingumo šiuose teismuose nebus galima visiškai pasinaudoti teise į kompensaciją.
            
         
      (1)  2002 m. rugsėjo 16 d. Komisijos direktyva 2002/77/EB dėl konkurencijos elektroninių ryšių tinklų ir paslaugų rinkose (OL L 249, p. 21; 2004 m. specialusis leidimas lietuvių k., 8 sk., 2 t., p. 178).